b'\n_START_ARTICLE_\n\xc3\x8env\xc4\x83\xc8\x9b\xc4\x83m\xc3\xa2ntul \xc3\xaen Cluj-Napoca\n_START_SECTION_\nEduca\xc8\x9bia\xc2\xa0anteprescolar\xc4\x83\n_START_PARAGRAPH_\n\xc3\x8en Cluj-Napoca exist\xc4\x83 14 cre\xc8\x99e de stat  \xc8\x99i aproximativ 12 cre\xc8\x99e particulare \xc3\xaen anul 2015. _NEWLINE_Cre\xc8\x99ele de stat au un centru de administrare situat \xc3\xaen cartierul M\xc4\x83n\xc4\x83\xc8\x99tur pe strada Mehedin\xc8\x9bi, \xc3\xaen acela\xc8\x99i complex cu cre\xc8\x99a Veronica. Centrul bugetar de administrare al cre\xc8\x99elor se afla \xc3\xaen subordinea Consiliului Local al Municipiului Cluj-Napoca. Cele mai mici cre\xc8\x99e au capacitatea de 25 de locuri (cre\xc8\x99ele Martinel \xc8\x99i Scufi\xc8\x9ba Ro\xc8\x99ie din cartierul M\xc4\x83n\xc4\x83\xc8\x99tur) iar cea mai mare are capacitatea de 140 de locuri (Casa Spiridu\xc8\x99ilor din cartierul Gheorgheni). Preluarea dosarelor de \xc3\xaenscriere pentru cre\xc8\x99e \xc8\x99i evaluarea lor se face \xc3\xaen luna mai, data exacta fiind hot\xc4\x83r\xc3\xa2t\xc4\x83 de c\xc4\x83tre directorul centrului bugetar de administrare al cre\xc8\x99elor. Exista un num\xc4\x83r de cre\xc8\x99e (4 cre\xc8\x99e \xc3\xaen 2015-2016) unde func\xc8\x9bioneaz\xc4\x83 grupe de sugari cu v\xc3\xa2rste intre 6 luni \xc8\x99i 1 an \xc8\x99i doua luni \xc8\x99i un num\xc4\x83r de crese (4 crese \xc3\xaen 2015) unde se face predarea \xc3\xaen limba maghiara. Taxa lunara pl\xc4\x83tit\xc4\x83 de p\xc4\x83rin\xc8\x9bi e \xc3\xaen func\xc8\x9bie de venitul mediu lunar brut cumulat \xc3\xaen familie. Cre\xc8\x99ele particulare se constituie deseori ca extensii ale gr\xc4\x83dini\xc8\x9belor particulare. Grupele de cre\xc8\x99\xc4\x83 sunt de la v\xc3\xa2rsta de un an sau de la doi ani \xc8\x99i au de regula doua educatoare care au grija de copii \xc3\xaen paralel.'